અત્રે ઉલ્લેખનીય છે કે છેલ્લા કેટલાક દિવસથી યુપીમાં પ્રથમ તબક્કાના મતદાન માટે વિવિધ પાર્ટીઓ દ્વારા જોરશોરથી પ્રચાર કરવામાં ‍આવી રહ્યો છે. જે આજે સાંજના પાંચ વાગ્યા બાદ બંધ થઈ જશે. પશ્ચિમ યુપીમાં 26 ટકા મુસ્લિમ મતદારો છે તેથી તેને ધ્યાનમાં લઈને આ વિસ્તારમાં તમામ પાર્ટીઓએ મુસ્લિમ ઉમેદવારોને ટિકિટ ફાળ‍વી છે. યુપીમાં આ વખતે ભાજપ વિકાસના મુદ્દા સાથે પ્રચાર કરી રહ્યો છે ત્યારે સપા અને કોંગ્રેસ ગઠબંધન કરી યુવા નેતૃત્વના મુદ્દાને આગળ ધરી પ્રચાર કરી રહ્યાં છે જ્યારે બસપા પણ જોરશોરથી પ્રચાર કરી રહી છે ત્યારે આજે પ્રચારના આખરી દિવસે ભાજપ, સપા-કોંગ્રેસ અને બસપા તરફથી અનેક સભાઓ અને રેલીનું આયોજન કરવામાં આવ્યું છે.